Diari Oficial de la Generalitat Valenciana


Sumari del DOGV 5481, del 30-03-2007 (2007/2634)

Notificació a Virginie Crouzat. Expedient número TAI-1979/1455.
---------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2634


Data del document
:   01-02-2007

Organisme emissor
:   Conselleria de Territori i Habitatge

Tipus de document
:   Edicte

Pel fet d'haver resultat infructuoses les gestions realitzades per a efectuar la notificació dirigida a Virginie Crouzat al domicili que figura en la seua sol·licitud de declaració d'interés comunitari per a un centre d'hípica a la partida el Portell d'Alacant, expedient UZS-7886/1455, a l'avinguda d'Amèrica, 61, del Campello, d'acord amb el que preveu l'article 59.4 de la Llei de Règim Jurídic de les Administracions Públiques, es porta a efecte aquest edicte.  
Acte que es notifica:   
"Expedient Alacant. Declaració d'interés comunitari per a un centre d'hípica a la partida el Portell, promogut per Virginie Crouzat.  
El director general de Planificació i Ordenació Territorial, el dia 4 de juliol del 2006 ha dictat la resolució següent:  
"Vistes les actuacions practicades en l'expedient de referència i de conformitat amb els següents  
Antecedents de fet  
1. Amb data 10 d'octubre del 2002 Virginie Crouzat va sol·licitar d'aquesta Conselleria de Territori i Habitatge (en aquell moment d'Obres Públiques, Urbanisme i Transports) la declaració d'interés comunitari per a un centre d'hípica en terrenys classificats pel planejament vigent en el municipi com a sòl no urbanitzable.  
2. En data 25 de novembre del 2004 se li va notificar la necessària esmena de deficiències assenyalades en l'informe desfavorable emés per l'Oficina del Pla de Carreteres de la Conselleria d'Obres Públiques, Urbanisme i Transports, i se li concedia un termini de 10 dies per a la seua presentació.   
3. En data 24 d'agost del 2005 es requereix de nou l'interessada per al compliment del referit tràmit, i se l'adverteix de l'arxiu de l'expedient iniciat si, transcorreguts tres mesos des de la recepció, segueix sense donar compliment efectiu a aquell requeriment (art. 92 de la Llei de Règim Jurídic de les Administracions Públiques i del Procediment Administratiu Comú), i el termini citat es va complir el dia 3 de desembre del 2005.  
Fonaments jurídics  
Únic. De conformitat amb el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a sol·licitud de l'interessat per causa imputable a aquest, l'administració li advertirà que, transcorreguts tres mesos, es produirà la seua caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions.  
Els serveis tècnics de la Comissió Territorial d'Urbanisme d'Alacant han emés un informe respecte de l'autorització prèvia objecte d'aquest expedient, proposant declarar la caducitat del procediment iniciat.  
Per tot això, vistos els antecedents exposats, com també el precepte legal citat i la resta de general i pertinent aplicació, i fent ús de les atribucions que em confereix el Decret 201/2003, de 3 d'octubre, pel qual s'aprova el Reglament dels Òrgans Urbanístics de la Generalitat Valenciana, i el Decret 81/2003, de 27 de juny, del Consell de la Generalitat, resolc:  
Declarar la caducitat de l'expedient iniciat a instàncies de l'interessat sent factible tal declaració pel fet que la qüestió suscitada no afecta l'interés general.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Tot això sense perjudici que es puga exercir qualsevol altre recurs o acció que crega oportú".  
Alacant, 1 de febrer del 2007. El director territorial de Territori i Habitatge: Ramón Rizo Aldeguer.